Ерлан Қарин: Президент елдің әл-ауқатын жақсартуды көздейтін экономикалық өзгерістерге баса назар аударды
"Ерлан Қарин: Президент елдің әл-ауқатын жақсартуды көздейтін экономикалық өзгерістерге баса назар аударды" | "https://abai.kz/post/187233"
TITLE: Ерлан Қарин: Президент елдің әл-ауқатын жақсартуды көздейтін экономикалық өзгерістерге баса назар аударды
URL: https://abai.kz/post/187233
META: "Ерлан Қарин: Президент елдің әл-ауқатын жақсартуды көздейтін экономикалық өзгерістерге баса назар аударды" | "https://abai.kz/post/187233"
DATE: 02.09.2024
AUTHOR(s): Abai.kz
TOTAL WORDS: 240
TEXT: Мемлекет басшысы Қасым-Жомарт Тоқаевтың бүгінгі бастамалары оның бұған дейінгі жолдауларынан және сайлау алдындағы бағдарламасынан бастау алған реформаларды одан әрі дамытуға арналды. Бұл пікірді бүгін ҚР Мемлекеттік кеңесшісі Ерлан Қарин білдірді. «Мемлекет басшысы өз сөзінде азаматтардың тұрмысын жақсартуды көздейтін жүйелі экономикалық өзгерістерге баса назар аударды. Президент атап өткен барлық тоғыз басымдық мемлекеттік саясатты дәл осы міндетті орындауға жұмылдырады. Жолдауда жүзге жуық түрлі бастамалар, ұстыныстар және тапсырмалар бар. Мысалы, салық жүйесін мұқият ойластыра отырып қайта жүктеу, шағын және орта бизнесті қолдауға арналған шаралар топтамасын оңтайландыру, ауыл шаруашылығы өнеркәсібі үшін қолжетімді несие беру, әділ әрі тиімді тариф саясатын жүргізу, көлік инфрақұрылымын жаңғырту, білікті маманда даярлау, жасанды интеллектіні дамыту және жаппай цифрландыру, азаматтардың қауіпсіздігін жан-жақты қамтамсыз ету сияқты басымдықтарды айрықша атап өтеуге болады»,- деп жазды Мемлекеттік кеңесші өзінің Telegram арнасында. Сондай-ақ ол Президент қоғамда бір жыл бойы талқыланып жатқан Атом электр стансасын салу мәселесіне қатысты референдумды өткізу күнін белгілегенін атап өтті. Бұл референдум – «Халық үніне құлақ асатын мемлекет» тұжырымдамасының және Әділетті Қазақстан идеясының жүзеге асырылып жатқанының тағы бір айқын дәлелі. Жолдаудағы көптеген әлеуметтік-экономикалық бастамалар Мемлекет басшысы Ұлттық құрылтайдың отырыстарында айтқан идеологиялық тұжырымдардың іс жүзінде жүзеге асырылуының көрінісі болғанын атап өткен жөн. «Президент Жолдауын жариялауға арналған жиынға депутаттар, министрлер және әкімдер ғана емес, түрлі салада қажырлы еңбегімен дараланған жұмысшылар, сондай-ақ Ұлттық құрылтайдың және аймақтық қоғамдық кеңестердің мүшелері қатысты. Бұл тәжірибе жаңа саяси дәстүрге айналып келеді. Жалпы, Жолдау көптеген күнделікті міндеттерді шешу және елді дамытудың стратегиялық мақсаттарына жету жолдарына арналды»,- деп қорытты Ерлан Қарин. Abai.kz
